4.1.5.3 Kromiranje

**Kromiranje oziroma termokromiranje** predstavlja toplotno kemično obdelavo jekla, pri kateri **difundira** **krom na površino jekla**. Kromiranje se izvede v glavnem v plinskih sredstvih, poznana pa so tudi trdna ali tekoča sredstva.

Najpogosteje se izvede **kromiranje s pomočjo kromovega klorida** ali **kromovega jodida**. Postopek poteka pri **temperaturi 1000 do 1200 oC.** Pri tej temperaturi sledi razpad klorida oz. jodida. Posledica je nastanek **prostega kromovega atoma**, ki **difundira v jeklo**. Tako se lahko obogati jeklena površina do 35 % Cr. Vsebnost kroma se pod površino hitro pade, tako da znaša pri debelini 0,1 mm le okrog 10 % (spodnja slika).



**Uporaba kromiranja**

Jekla, ki jih **kromiramo,** so **nizko ogljična jekla** z vsebnostjo titana do 0,5 % oziroma mangana do 4 %.